
nanpa nimi 


o kama pona 
lon lipu tenpo! 
sina wile ala wile 
sona e tan nimi 
pi toki pona? 

mi la tan nimi 
li suli pona! 
okama sona e 
ona mute lon toki 
pi kapesi Pake. 
kin la sina ken lukin 
e musi Soweli Mu! 
taso ijo ante li suli: 
utala li ike e 
ma Ukawina. 
jan pali pi lipu tenpo 
li wile e pona ona. 
jan ali o ike ala o 
pona! 


-jan Sonatan 

kulupu 


o kama jo e nimi Iso 

tenpo mun pi ante toki 

toki lon lipu “Onze Taal” (toki mi) 
nimi 

tenpo open pi nimi “ona” 

tenpo open pi nimi “gupekosi” 
toki open pi nimi "kapesi" 

toki ante 

toki sama pi toki pona — nanpa tu 
wan 

ma 

tawa pi poki monsi pi ma Asija 
nanpa luka. ma Pulune 

pilin 

musi Soweli Mu 

moku 

o pali e moku Sule (Zurek) 

toki 

lupa ali 

toki soweli - nanpa tu & tu wan 
musi 

kon lon 

toki musi pi nasin tu 

seme li mi? 

kijetesantakalu o! 

ma Elopa li utala 


jan pali 


o kama jo e nimi Iso 
tan jan Nowa 


tenpo poka la, kulupu pi toki pona li pali 
e ijo pi pona wawa: ona li toki tawa ku- 
lupu Iso. kulupu Iso li pali e ijo mute. ijo 
wan ni li ni: ona li pana e nimi lili tawa 
nasin toki ale. lipu linluwi! en ilo linluwi 
li ken kepeken ni tawa pali pi toki ante. 
toki mute li jo e nimi Iso: toki Inli en toki 
Sonko en toki Epelanto en toki ante 
mute. taso tenpo pini la, toki pona li jo 
alae nimi ni. 


ni litan seme? tenpo tu pini la, kulupu pi 
toki pona li toki tawa kulupu Iso. tenpo 
nanpa wan la, toki pona li sin. ni li lon 
tenpo sike nanpa 2007. kulupu pi toki 
pona li kama suli lon tenpo pini lili. ku- 
lupu Iso li wile sona e ni: kulupu pi toki 
pona li awen suli anu kama lili sin? ona 
li toki e ni: "sina ken toki sin tawa mi lon 
tenpo kama". 


tenpo suli la, kulupu ni li toki ala tawa 
kulupu Iso. tenpo sike nanpa 2017 la, 
jan li pali e ni lon tenpo sin. jan ni li jan 
Mike Eweson (Micheal Everson). jan 
Mike li wile e nimi Iso tawa toki pali 
mute. ni la, ona li pana e lipu mute tawa 
kulupu Iso la, lipu ni li lili li kepeken pali 
lili. ken la, tan ni la, kulupu Iso li toki e 
"ala" kin lon tenpo nanpa tu. ona li toki 
e ni: "toki ni li ike tawa lawa mi. jan pi 
mute ala en ma pi mute ala li kepeken 
toki pona. ni la, mi pana ala e nimi Iso 
tawa ona." 


tenpo pini la, kulupu Iso li wile ala e toki 
pona. tenpo ni li ante tan seme? nanpa 
wan la, lipu tawa kulupu Iso li suli li jo e 
ijo mute pi toki pona. tenpo pini la, jan 
li pana e lipu lili pi ijo lili tawa kulupu 
Iso. kulupu lso li lukin ala e pona ale pi 
toki pona. ni li ante lon tenpo ni. nanpa 
tu la, kulupu Iso li toki tawa kulupu pi 


1 linluwi: ilo sona mute li toki tawa ilo 
sona ante la, nasin ni en ijo ni li linluwi. 


toki pona e ni: "sina ken toki tawa mi 
lon tenpo poka. mi kute sin tawa ona 
lon tenpo ni." tan ni la, jan pi toki pona 
li pilin pona tawa pali pi lipu sin. jan pi 
toki pona li pali lon kulupu wan li pali 
e lipu suli pi pona mute. ona li jo e lipu 
lili luka luka luka li toki e ijo ale pi toki 
pona. ona li toki e suli pi kulupu ni e pali 
pi kulupu ni e toki pi toki ponatan jan pi 
kulupu ante. jan Pensa li pana e ni tawa 
kulupu Iso. jan ale li awen tawa toki pi 
kulupu Iso. 


tenpo suno nanpa 2022-01-13 la, kulu- 
pu Iso li wile e namako. ona li toki e ni: 
"toki pona la, nasin toki en nimi toki li 
ken ala ken tokie ijo ale sama toki ante? 
nimi pi toki pona li ken toki e nimi ale pi 
toki ante lon lipu nimi anu seme? lipu pi 
toki pona li suli ala suli, li awen ala awen 
kama suli? kin la, jan seme li lawa e toki 
pona? mama ona li lawa la, ni li pona ala 
tawa lawa mi. kulupu o lawa. suli la, mi 
sona ala e ni: jan mute pi toki pona ala 
en lipu mute pi toki pona ala en sona 
mute pi toki pona ala li toki ala toki tan 
toki pona? sina pana e nanpa lili taso 
lon ni. a, o pana e ni ale lon tenpo suno 
tu. ante la, sina o awen tawa tenpo sike 
kama." ni la, kulupu pi toki pona li pali 
e lipu sin, li pana e sona mute kin. lipu 
lili luka luka tu wan li lon ona, li pana e 
sona mute. jan ale li awen sin. 


tenpo suno nanpa 2022-01-24 la, kulu- 
pu pi toki pona li kama jo e toki pi pona 
wawa tan kulupu ISO: ona li wile pana e 
toki lili tawa toki pona! ni li kama tawa 
mi mute tan jan Sonja lon ma pona pi 
toki pona. pilin pona mute en musi suli 
mute li lon ma ale pi toki pona! toki 
pona li kama lon tenpo suli pini. taso, 
toki pona li kama lon sin. tenpo ni la, ma 
ale li ken sona e toki pona kepeken nimi 
lili pi kulupu Iso. ale li pona mute! 


tenpo mun pi ante toki 
tan jan Ke Tami 


ma pona pi toki pona li kulupu suli pi 
toki pona lon tenpo ni la, seme li sin 
lon ma pona pi toki pona? a, ona li wile 
e tenpo kulupu. tenpo kulupu ni la, jan 
mute li ken pali, li ken pali e pali sama, 
li ken pali e pali pijan wan taso kin. ten- 
po kulupu ni li tenpo mun pi ante toki. 
tenpo pi ante toki li seme? ken la, lipu 
en musi en ilo en kalama en sitelen li 
pona a tawa sina, taso ijo ni li kepeken 
ala toki pona. ni la, jan li ken ante e toki 
pi ijo ni tawa toki pona. 


jan mute li kama pali. pali li ken lili, li 
ken lili ala, li ken suli ala, li ken suli. ni 
la, pali mute li kama pini lon tenpo mun 
pini wan. pali mute ante li pini ala, li pali 
awen, li ken kama pini suli lon tenpo 
kama. toki ni la, mi wile toki e pali pini, 
taso o awen sona e ni: pali suli ante li 
lon kin. 


jan luka li toki pona e sitelen pi jan Awa- 
ta. ni li sitelen tawa lon , li pona tawa 
jan lili mute, li pona tawa jan suli mute 
kin. ona li toki e ma suli mute pi lon ala. 
ma ni la, jan mute li ken lawa e ijo. jan li 
ken lawa e seli anu telo anu kiwen ma 
anu kon tawa anu ijo ala, taso ona li ken 
lawa e ijo wan taso. jan Awata li ante, li 
ken lawa e ijo tu tu a. jan Awata li moli 
la, jan sin li kama jan Awata. suli la, jan 
Awata li weka lon tenpo sike mute a. 
ike la, ma pi jan seli li utala e ma ante, 
li wile lawa e ma ale. pona la, jan Awa- 
ta sin li kama sin, li jan lili. ona en jan lili 
ante li wile pini e utala, taso sona ona li 
lili tawa ni la, ona li alasa e sona pona. 

sitelen mute mute mute pi jan Awata li 
lon. kulupu pali pi toki pona li toki pona 
e sitelen open tu wan. tenpo kama la, 
jan pi kulupu pali ni li wile pana e sitel- 

en toki tawa anpa pi sitelen tawa. 


jan lili li wile lukin e lipu la, ona li wile 
ala e toki mute lon insa. toki mute li 
wile e pali mute. ni la, lipu pi sitelen kule 
li pona. toki li lon lipu, taso sitelen kule 
mute kin li lon. jan mute li kama toki 
pona e lipu suwi ni luka luka tu wan lon 
ilo Towiwiwa (StoryWeaver). 


mi kin li pali. tenpo pini suli la, jan Pi- 
jasike Pota (Beatrix Potter) li pali e lipu 
mute tawa jan lili. lipu ni li toki e soweli, 
taso soweli li mu taso ala, li ken toki kin. 
mi toki pona e lipu ona mute tu. 


lipu ante li kama toki pona. nimi ona li 
“jan Ali lon ma nasa” (Alice in Wonder- 
land). lipu ni li toki e ijo nasa. lipu ni la, 
jan lili li kama anpa lon lupa, li kama 
tawa ma ante kepeken lupa ni. ma li 
nasa. ijo li sama ala ijo pi ma ona. na- 
sin pi ma ni li nasin nasa ante a. soweli 
en ijo li ken toki. sijelo li ken kama suli 
mute, li ken kama lili mute. toki nasa 
mute li lon. 

lipu pi jan Ali la, toki suli luka luka tu 
li lon. jan li toki pona e toki suli nanpa 
wan, li open e pali lon toki suli ante pi 
lipu ni. 


musi Pelanki Tu (Spelunky 2) li musi 
lon ilo. musi ni la, sina jan Ana. sina wile 
kama lon poka pi mama sina. mama 


sina li lon mun. ijo ike mute li lon mun 
la, utala en tawa pi wawa pona en alasa 
pona otan sina. 

sina wile musi kepeken toki pona la, 
musi ni ale li lon toki pona a! 


pali suli kin li lon. kulupu li kama toki 
pona e ilo. ilo ni li ken wawa e pali ante 
pi toki pona. 

ilo wan li ilo sona pi nasin “KDE”. ilo sin 
li kepeken nasin ni la, ale pi ilo ni li ken 
toki pona. taso pali ni li pini ala. 

taso ilo wan ante li ilo Pontun (Pon- 
toon), li pana e ilo Mosila pi kalama uta 
(Mozilla Common Voice). ni li seme? 
ilo li wile toki pona la, ona li wile sona 
e toki pona kepeken pona, li wile e toki 
pona mute a. ike la, toki pona mute li 
lon ala anu lon lipu wan ala. ike kin la, ilo 
esun li ken kama sona e toki, taso esun 
li wile ala pana e sona ni tawa jan ale. 
ni li ike e pali ilo pi esun ala, li ike e pali 
pi toki pona kin. tan ni la, kulupu Mosila 
li wile pana e sona pona tawa jan ale, li 
ken e ilo Mosila pi kalama uta. ilo ni la, 


toki lon lipu 
“Onze Taal” (toki mi) 
tan jan Alonola 


tenpo mun nanpa tu pi tenpo sike ni la, 
jan Ma Pan Otento (Marc van Oosten- 
dorp) li sitelen e toki ni lon lipu “Onze 
Taal” (toki mi): “Een taal met 137 woor- 
den. De vrolijke kunsttaal Toki Pona.” 
- “toki kepeken nimi pi mute lili. toki 
pona li toki musi pona.” 


jan Otento li jan sona lon tomo sona 
suli lon ma tomo Laten (Leiden). ona li 
jo e sona mute pi toki Netelan pi toki 


RM Na 


pana e kalama pi toki ni. ilo li kama sona 
e toki pona mute, e kalama mute pi toki 
pona la, ilo li ken pali e ijo pi toki pona, 
li ken kalama pona e toki pona sitelen, 
li ken kute pona e kalama pi toki pona. 
sina wile pana e toki pona sin e kalama 
pi toki ni tawa ilo la, o wawa e pali ni! 
jan ale pi toki pona li ken pana. taso o 
sona: sina pana e toki la, jan ale li ken 
kepeken toki ni lon pali ale lon nasin 
ale. tan ni la, tokio tan sina taso. ante la, 
toki o tan pali ni: jan ale li ken kepeken 
pali ni lon pali ale lon nasin ale. 


kulupu pi toki pona li pali wawa a. lipu 
pi toki pona li kama mute, li kama suli. 
ijo ante li kama tan tenpo mun pi ante 
toki lon tenpo kama. lon la, lipu ante li 
tan ala ante toki, li tan toki pona taso, 
li kama mute kin. taso tenpo mun pini 
ni la, jan mute li kama kulupu tawa pali 
suli la, ni li wawa e pilin mi, li ken wawa 
e kon pi toki pona. 


jan li ken pana e toki sitelen mute, li ken 


ante. kin la, ona li jan pi pana sona. 


ona li sitelen e open pi toki pona. ona 
li sitelen kin e sona pi kon nimi. ona li 
sitelen e kulupu mute pi toki pona. nasa 
la, ona li sitelen kin e sona pi toki ma. 


suli la, ona li sitelen e sona pi kulupu 
mute pi toki pona. ona li sitelen e ni: 
“kulupu pi toki pona li pona mute. jan 
ale li ken kama. kulupu li pana e pilin 
pona. 


jan Otento li sitelen e sona musi: ona 
li nimi e “kalama sin”, e “lipu tenpo”, e 
sitelen tawa lon lipu Jutu. lipu tenpo la, 

nimi 


tenpo open pi 
nimi “ona” 
tan jan Kapesi Pake 


nimi “ona” li nimi pi jan nanpa tu wan 
lon toki pona. mi en sina li ken toki e jan 
ante kepeken nimi “ona.” nimi “ona” li 
nimi ilo. sona ni li lon ali. taso la, open 
pi toki pona la, nimi “ona” li lon ala. kon 
pi nimi “ona” li lon tenpo open. kon pi 
nimi “ona” li sama. selo pi nimi “ona” li 
ante. jan Sonja (mama pi toki pona) li 
pali e toki pona la, ona li kepeken nimi 
“iki” nimi “iki” li sama nimi “ona.” taso 
la, tenpo pini la, jan mute pi toki pona 
li olin ala e nimi “iki.” jan ni li pilin e ni: 
nimi “iki” li jo e kalama sama nimi “ike.” 
nimi “iki” en nimi “ike” li kepeken kon pi 
ante mute la, nimi tu o kepeken kalama 
sama ala. 


tenpo sike nanpa 2002 la, jan Sonja li 
ken e pilin ni. jan Sonja li toki e ni: mi 
wile sona e pilin kulupu tawa nimi sin 
tawa nimi “iki.” jan Sonja li pana e ken 
tu tu tawa ante pi nimi “iki” ken nanpa 
wan li ni: o kepeken nimi “i” tawa nimi 
“iki” ken nanpa tu li ni: o weka e nimi 
“iki” la ona li suli ala lon linja nimi. ken 
nanpa tu wan li ni: ali li pona. o awen 
kepeken nimi “iki” ken nanpa tu tu li 
ni: ken ni ali li ike. mi wile e ken sin. ken 
nanpa tu tu li anpae ken ante. 


tenpo sin la, jan Sonja li pana e ken tu 
tu sin tawa ante pi nimi “iki.” ken nan- 

pa wan li ni: o kepeken nimi “ipi” tawa 
nimi “iki.” ken nanpa tu li ni: o kepeken 
nimi “ona” tawa nimi “iki.” ken nanpa 
tu wan li ni: ali li pona. o awen kepeken 
nimi “iki” ken nanpa tu tu li ni: ken ni ali 
li ike. mi wile e ken sin. tenpo ni la, ken 
nanpa tu li anpa e ken ante. nimi “iki” li 
moli. nimi “ona” li weka e nimi “iki.” mi 
pilin pona tawa ni. kalama nimi o ante! 
kalama pi nimi “ala” pi nimi “ale” li sama 
kin! ni la, jan Sonja li pali kin e nimi “ali.” 
(“ali” en “ale” li selo tu pi nimi sama. kon 
ona li sama kin. ni la, mi kepeken nimi 
“ali” taso). 


pini la, o kepeken ala e nimi “iki” e nimi 
“ipi” e nimi “i” a! nimi pi pu ala li ken 
pona. nimi pi tenpo open pi toki pona li 
ken pona kin. taso la, nimi “iki” en nimi 
“ipi” en nimi “i” li moli taso. nimi “ona” 
li sama nimi ni li anpa wawa e nimi ni. 
sina kepeken nimi ni la, jan mute li sona 
ala e toki sina. toki li suli tawa jan pi toki 
pona. jan li sona e toki sina la, ni li pona 
mute. nimi sin en nimi pi pu ala li sama 
nimi moli ala. nasin ali la, o kepeken ala 
e nimi moli. 


nimi "yupekosi" 
tan jan Kapesi Pake 


tenpo sike nanpa 2019 la, jan Sonja 
(mama pi toki pona) li pilin insa e ni: mi 
wile musi. ni la, o pali e nimi sin pi musi 
taso tawa toki pona. 


jan Sonja li kepeken ilo sitelen ona. taso 
la, ona li luka e nimi <y> tan ike! jan 
Sonja li pali e nimi ni: “yupekosi” jan 
Sonja li pana e nimi “yupekosi” li pana 
ala e kon ona. 


ni la, jan pi toki pona li pilin nasa li toki 
e ni: “tan seme la <y> li lon? nimi 'yupe- 
kosi' li kama ala kama tan toki Umin? 
mi ken ala ken toki e ona sama kalama / 
jupekosi/?” 


kin la, jan wan li toki e ni: “kon pi nimi 
‘yupekosi’ li sama pilin pi wile sona anu 
seme?” pini la, jan Sonja li pana e kon pi 
nimi “yupekosi.” 


“kon ona li ni: mi ante e pali musi mi 
sama jan Jo Luka la, mi yupekosi e pali 
musi mi. tan ante ni la, mi pakala li pona 
ala e pali mi.” 


kin la, jan Sonja li toki e ni: “jan ala li ken 
toki e <y>?” 


sona suli la, jan Jo Luka li mama pi sitel- 


en tawa Utala Mun. ona li pali e ona lon 
tenpo sike nanpa 1977. taso la, jan Jo 
Luka li ante e ijo mute pi sitelen tawa 
Utala Mun lon tenpo sike nanpa 1997. 
ona li antee kule e toki e suno e len. jan 
Kito li kepeken ilo moli lon tenpo nanpa 
wan al! ike a! 


jan mute li olin e ante ni, taso jan mute 
kin li pilin ike tawa ante ni. 
jan Jo Luka li ken ike e pali musi ona, jan 
ali kin li ken ike e pali musi. jan Sonja li 
pilin musi tawa nimi sin ona, taso jan ali 
ala li olin e nimi “yupekosi.” 


jan wan li pana e ike lili ni: “jan Sonja li 
yupekosi mute lon ni.” jan tu li pana e pi- 
lin nasa ni: “mi o toki e nimi “yupekosi” 
sama jaki.” 

tenpo ni la, jan li ken ala toki li ken sitel- 
en e nimi “yupekosi.” nimi “yupekosi” 
li musi taso. taso la, ona li pana e sona 
ni tawa mi mute: o pilin musi tawa toki 
pona sina! o pilin ike ala a! 


jan li ken utala kepeken jan sama tan ijo 
pi suli ala. ni li ike. o alasa ala e kon suli 
taso. ante la, o wile wawa e pilin olin e 
nasin suwi tawa toki sina. toki pona li 
ni. ante o kama lon tenpo ali. ni li ike ala. 
pilin sina en nasin sina li ken pona kin. 


toki open pi nimi "kapesi" 
tan jan Kapesi Pake 


o sona e ni: nimi “kapesi” li nimi kule. 
ona li kama open lon tenpo open pi toki 
pona. taso, nimi “kapesi” li pu ala. jan 
mute pi toki pona li awen kepeken nimi 
“kapesi” kin. tan ni la, ona li kut. kon ona 
li pimeja walo li pimeja jelo. 


1 ku li lipu nimi tan jan Sonja 

toki ante 


toki sama pi toki pona — 
nanpa tu wan 
tan jan Kapesi Pake 


toki pona li jo e toki sama mute. ni li lon 
tan seme? jan li olin wawa e toki pona 
la, jan li wile kin ante e toki pona tawa 
pilin ona. toki sama pi toki poma li kama 
tan pali pi jan Sonja, taso ona li jo e na- 
sin ante e kon ante. o lukin e toki sama 
sin pi toki pona. 


tenpo pini la, mi pana e sona pi toki ni: 
toki Pon Wen (Bon Wen) en toki IO en 
toki pona epansa. tenpo ni la, mi pana e 
sona pi toki Tokipinglish e sona pi toki 
Ta Ti. 


toki Tokipinglish li kama lon tenpo sike 
2007. jan ala li sona e jan pali pi toki 
ni. taso, ona li wile e ni: toki Inli en toki 
pona li kama wan. sona lili pi toki Tokip- 
inglish li lon. sona mute ona li weka. ni 
taso li awen: toki Tokipinglish li kepek- 
en nimi tan toki pona tan toki Inli tan 
toki ante kin. sona ante ali li weka. ni li 
ike, taso mi ken ala kamae ona. 


toki Ta Ti li tan jan Ma Tonson (Marq 
Thompson) li kama lon tenpo sike 
2009. jan Ma Tonson li open pali e toki 
Ta Ti lon tenpo sike 2004. toki Ta Ti li 
jo e nimi 98 taso. nimi wan li tan toki 
Epelanto. nimi 94 li tan toki Inli. nimi tu 
tu li nimi sin. kin la, nimi ali lon toki Ta 
Ti li jo e kalama wan taso. o lukin e ona: 
“be” (sama nimi “poki”), “bla” (sama nimi 
“pimeja”), “fai” (sama nimi “seli”), “lu” 
(sama nimi “lupa”). nimi jan pi toki Ta Ti 
li ni: “mi” (sama nimi “mi”), “yu” (sama 
nimi “sina”), “hi” (sama nimi “ona”). nimi 
“su” lon toki Ta Ti li musi. nimi “su” lijo e 
kon ali. jan li wile toki e ijo nasa la, ona li 
ken kepeken nimi “su.” (kin la, nimi “su” 
li kama tan nimi “Smurf” lon toki Inli). 


kin la, nimi “li” lon toki Ta Ti li “jo.” nimi 
“e” lon toki Ta Ti li “ji.” mi pali e linja nimi 
kepeken toki Ta Ti. kon ona li “ona en 
sina li moli e pipi.” 


hi plu yu jo fi ji ni he hu kra no ha. 


tenpo kama la, mi pana e sona pi toki 
sama ni: “Ta Lo Ne” en “Puna” en “Pulu” 


tawa pi poki monsi pi ma 
Asija nanpa luka. ma Pulun 
tan jan Polo 


ma Pulune li ma lili mute li lon ma pi insa 
telo suli Ponejo (Borneo) pi nasin lete. 
ona li selo e ma Sapa (Sabah) e ma Sala- 
wa (Sarawak) pi ma Malasija. sinpin ona 
la telo suli Sonko pi nasin seli li lon. jan 
lawa pi ma Pulune li jan lawa pi nasin 
sewi Isilan. ona li jo e mani mute mute 
tan ni: ma Pulune li jo e ko seli mute. ma 
Pulune la jan mute li jan Male pi nasin 
sewi Isilan. taso jan mute pi ma kasi en 
jan Sonko pi nanpa lili kin li lon. ona li 
kepeken nasin sewi mute. jan pi nasin 
sewi Isilan en jan pi nasin sewi Kolisu 
en jan pi nasin sewi pi kon ma li lon. jan 
Sonko li kepeken nasin sewi Puta anu 
nasin sewi Nasin Pona (Taoism). nasin 
sewi mute li lon, taso tenpo ni la nasin 
lawa pi ma Pulune li nasin lawa pi nasin 
sewi Isilan. 


tenpo pini la mi awen lon ma Pulune 
lon tenpo sike tu wan meso“. mi pana 
e sona lon tomo sona suli pi ma ni. ma 
Pulune li pona mute tawa mi. jan pi ma 
ni li pona li suwi mute mute. ma ni li 
lili mute, taso ona li jo e ijo musi mute 
tawa mi. ona li jo e tomo pi nasin sewi 
Isilan pi pona lukin. taso mi la ijo pona 
nanpa wan li tu: ma kasi suli pi telo sewi 
en kulupu jan pi kasi suli. kulupu jan pi 
kasi suli li jan Ipan (Iban), li jan Mulu 
anu Lun Pawan (Murut/Lun Bawang), li 
jan Ketajan (Kedayan), li jan Tuton (Tu- 
tong), li jan Tusun (Dusun), li jan Pela- 
wi (Belait), li jan Penan. tenpo pini la 
jan ale pi kasi suli li awen lon tomo suli 
(longhouses), taso tenpo ni la jan Ipan 
taso li awen lon tomo suli. tomo suli ni 
li sama ma tomo lili, taso tomo li weka 


1 meso li pona ala, li ike ala, li lon 
insa pi ona tu 


ala. ona li wan lon nasin ni: tomo wan li 
wan e tomo ante poka. sinpin pi tomo 
len ni la tomo linja pi jan ale li lon. lon 
nasin ni la tomo pi kulupu mama wan 
li lon. tomo pi jan ale kin li lon. nasin 
pi tenpo pini la tomo suli ni li awen lon 
palisa. nasin ni la tomo li kama awen tan 
akesi ike. kin la soweli tomo li awen lon 
anpa pi tomo suli. 


mi tawa tomo suli mute ni tan alasa 
sona mi. mi tawa tomo ni la mi pilin 
pona. mi la ijo pona ante li ma kasi suli 
pi telo sewi. ma kasi suli pi ma Elopa la 
ma kasi suli pi ma Ponejo li suli mute 
li pana e kalama pipi wawa li jo e kule 
kasi mute mute e soweli e waso e akesi 
e pipi mute mute. soweli sama jan kin 
li lon. soweli lili sama jan pi linja mon- 
si suli (long-tailed macaque) en soweli 
sama jan pi nena suli (proboscis mon- 
key) li lon. soweli sama jan pi nena suli li 
jo e nena sinpin loje pi sama linja. ona li 
suwi mute a! insa pi ma tomo kin la jan 
liken lukin e soweli e waso e akesi. pana 
lukin la akesi pi noka tu tu (monitor liz- 
ard) en akesi linja li nasa ala a! 


mi ken, la mi wile sin tawa ma Pulune a! 


musi Soweli Mu 
tan jan Ke Tami 


musi sin li lon tan jan Talu (keepuru): 
"sina soweli la sina wile e ni: sina moku; 
sina lape; kin la, ijo suli nanpa wan li ni: 
sina wile muuuuuuu!” 


lon musi la, sina soweli. sina ken moku 
e kasi. sina ken tawa ma mute. soweli 
ante li lon. sina mu tawa ona la, ona li 
mu tawa sina... li ken toki kin tawa sina. 
musi ni li wile ala e tenpo mute tan sina, 
li wile ala e wawa tan lawa sina, li pona. 


ona li pona tan seme? lon la, soweli li 
suwi. taso soweli li mu, li kama lon musi 
lon lukin kepeken sitelen pona la, ona li 
suwi mute a. kin la, mi mu tawa soweli 


o pali e moku Sule (Zurek) 
tan jan Alonola 


moku Sule li moku pona pi ma Pola- 
ka. ona li nasa mute tawa jan mute, 
taso ona li pona mute kin tawa jan 
mute. o pali e ona! 


sinaojoeijo ni: 


a nama ko 


> 


la, mu soweli en toki soweli li pana e pi- 
lin pona e kon pona e kon sona tawa mi. 
wawa la, pini musi li pona wawa, li suwi 
pona. sina ken tawa pini kepeken tenpo 
pi lili mute a, taso pilin mi la, o mu tawa 
soweli ale a tan ni: mu mute li suli e kon 
pi pini musi. 


sina wile musi e musi ni la, o tawa 


https://teepuru.itch.io/soweli-mu 
moku ja 


pona! o seli e telo. o pana e pan pi 
mute lili, e kili anpa walo wawa pi 
mute lili, e ko pan mute, e telo tawa 
poki. o tawa sike e ko ni. o pini e 
poki ni kepeken sewi poki. o pana e 
poki tawa ma seli. tenpo ni la, sina 
o awen lon tenpo suno tu tu. pini la, 
ko ni li ko Sule. 


tenpo suno tu tu li pini, anu seme? 
pona a! tenpo ni la o seli e telo 
mute lon poki suli. o seli e kili ma 
lon telo ni. kin la, o seli e kili anpa 
pi selo mute lon poki ante. kili ma 
li pini la, o pana e ko Sule tawa 
poki pi kili ma. o pana kin e kili 
anpa seli pi selo mute, e namako, e 
kilianpa walo wawa sin. tenpo sin la, 
o seli e telo. o tawa sike e ko lon 
tenpo lili. tenpo ni la, sina pini. o 
pana e moku Sule pini tawa supa 
moku sina! sina pini, o moku pona! 


lupa ali 
tan jan Kapesi Pake 


meli li wile moku. a, soweli li lon ala 
ma ni. kasi en kili kin li weka. sijelo 
meli li kule walo. sinpin ona li sama 
ko jaki. telo li kama ala tan oko ona. 
akesi wan taso li tawa meli kepeken 
noka anpa. meli li lukin li wile wawa 
e akesi. meli li selo e akesi kepeken 
namako mute. ni la, meli li tawa e 
akesi tawa uta. 


o sona e ni: meli li lon lupa. suno 
ala li awen. pimeja li moli e pona ali. 
meli li alasa e jan ante, e kalama, e 
mu! taso ona taso li lon. ona li wile 
ala unpa. ona li wile ala e supa. lape 
li suli ala tawa meli. ona li wile e seli 
e moku. taso, meli li ken ala kamae 
ona. 


waso li open sike e lupa. len waso li 
loje jelo li suwi lukin. waso li pana e 
ijo pan. meli li tokieni: “moku a! ni li 
nasin! mi wile a!” taso, waso li pini e 
pana. pipi laso li tawa anpa tan sewi. 


E 


toki 
pipi ni li lete mute li jo e pilin awen. 


meli li pilin ike. ike taso li awen. 
meli li toki insa e ni: “esun en tomo 
mani li utala e ike ni!” taso, lupa ni 
li poki pi meli taso. jan ante li kama 
ala. mije en meli ante li lon poka ala. 
tenpo meli li wan e pimeja e sitelen 
tu. sitelen ni li sama jan lili tan meli. 
jan lili seme li sin anu nasa sama ni? 


lupa ni la, meli li jo e kon taso. lawa 
ona li kama lili. luka ona li mama e 
pan monsi. pipi nanpa mute li selo e 
supa. suno li weka. mun li suno. meli 
li pona e linja ona kepeken suno 
mun. meli li pana e telo lawa. pali- 
sa en kiwen li kama tan nena sewi 
tawa pakala. ona li palie moli. 


jan li pilin e ni: kulupu o awen o 
ponae jan ali. taso, jan pi nanpa suli 
li kute ala kepeken kulupu. kulupu 
li ken sewi e lipu pu, taso nasin olin 
li nasin nanpa wan. jan li ilo li musi 
taso tawa kulupu. jan li sama kala la, 
nasin moli o suli. sina taso o pona e 


ni. sina o ante.o sonae nimi meli. 

toki soweli - nanpa tu 
tan jan Eweni Wako 


soweli wawa jelo li lawa e ma, li lawa 
e soweli ale. taso tenpo wan la, ona li 
tawa anpa, li kama lon insa lupa lon ma 
anpa. lupa li poki e ona la, ona li wile pi- 
lin sin e ali ona lon sona tan moli kama, 
taso jan ma li tawa poka. 

— jan pona o, — soweli wawa jelo li toki 
pona, — o weka e mi tan ni! 

— taso mi kama e weka sina la, —jan ma 
li toki, — sina moku e mi! 

— ala! ala! —soweli wawa jelo li toki. — 
mi toki sewi tawa sina tan sewi mama 
ali pi kulupu soweli wawa jelo! 

soweli wawa jelo li toki sewi e toki sewi 
suli mute wawa la, ona li moku ala e jan. 
jan li tawa anpa e palisa suli tawa insa 
lupa. soweli wawa jelo li tawa sewi, li 
wekatan lupa, li lukin e jan ma, li pana e 
palisa uta tan uta ona. 

— mi moku ala lon tenpo suno tu pini, 
—soweli wawa jelo li toki, — tenpo ni la 
moku li kama tawa mi. 

— taso sinatokie toki sewi mute wawa! 
— jan li toki lon ike. 

— taso mi wile moku mute, — soweli 
wawa jelo li toki suli, — ni la, toki sewi 
li suli ala. 

— mi en sina li pilin ante la, sona pona o 
tan ante! —jan ma li toki. 


toki soweli - 
nanpa tu wan 
tan jan Eweni Wako 


soweli tawa li pilin ike mute lon pona tawa 
soweli pona pi palisa lawa tan ni: toki la, 
wawa tawa li suli lon soweli palisa. soweli 
tawa li ken ala anpa e ona. tan ni la ona li 
wile moli e soweli palisa, li toki tawa jan: 

— mio alasa e soweli palisa pona! moku ona 
en selo ona en palisa ona li pona mute. 

— nasin seme la mi pali e ni? — jan li toki. — 
soweli palisa pona li tawa wawa. ona li tawa 
mute. 

— sina o tawa sewi mi, — soweli tawa li toki, 
— mi tu li ken jo e ona. 

ona li pali e ni. ona li pali mute. ali pi tenpo 
suno la ona tu li alasa e soweli palisa pona, 

tenpo pi kama ni la, soweli loje li tawa 
lon poka. 

— soweli pi linja loje o, — jan ma li toki, 
— mi en soweli wawa jelo la o pana e 
sona pona! 

ona li toki e ali tawa soweli loje. soweli 
loje li noka e poka pi monsi kute. 

— nasin seme la soweli wawa jelo li 
ken tawa anpa tawa insa lupa? seme li 
kama? — ona li toki. — jan ma li toki ala 
toki e lon? ona li kama weka e soweli 
wawa jelo tan lupa ma li awen e ona tan 
moli tan toki sewi suli mute wawa anu 
seme? 

soweli wawa jelo en jan li awen. 

— mi kama ala lukin e kama ni la mi ken 
ala toki e sona pini, — soweli loje li toki 
suli. — soweli wawa jelo o kama anpa 
sin lon insa lupa lon ma anpa. 

soweli wawa jelo li tawa anpa tawa insa 
lupa. 

— tenpo ni la, —soweli loje li toki, — jan 
kin en soweli wawa jelo kin li lon sama 
tenpo open. sinao, jano, sina wile weka 
sine soweli wawa jelo la, sina wile kute 
sin e toki sewi suli mute wawa kin la, 
sina ken. sina pilin ala e toki pi soweli 
wawa jelo la, sina ken ala. o pali sama 
pilin pona sina! 

soweli loje li tawa e palisa monsi ona 
li tawa weka. jan pona li kama sin lon 
tomo li toki e toki ale ni tawa meli tawa 
jan lili ona. seme li kama lon soweli 
wawa jelo? soweli wawa jelo li ken moli 
ala la ona li awen kin lon lupa ni pi ma 
anpa. 


taso oma li ken ala jo e ona. pini la soweli 
tawa li kama pilin lape. 

— sina o kama anpa tan mi, — ona li toki 
tawa jan. 

— a, ala! — jan li toki. — mi jan pi sona lili ala! 
mi sona pona e sina lon tenpo ni. mi pana e 
ilo nasin tawa anpa pi lawa sina e ilo tawa 
lon uta sina. mi wile jo e linja tawa lon luka 
mi e ilo tawa lon noka mi. tenpo ni la sina 
pali tawa mi. sina pali e wile mi. sina soweli 
tawa anpa! 

jan li pilin ike mute tan pona tawa jan ante 
la, ni li kama a. jan mute li toki: «o pali ala e 
lupa ma anpa tawa jan ante — ante la sina 
tawa insa pi lupa ni.» 


musi 
kon lon 


tan jan Kapesi Pake 


kin la jaki ali o lon. outae mi! 
seme li oko e kon? outae mi! 
pilin mi li ken pana e mi wile olin! 
ike tawa jan sama. outaemi. 


li pimeja walo. 
taso la ni 
li pona oko. 


mi alasa e wile kin. 


mi ken wile kon lon li tawa tomo. ni li tenpo pi olin ni. 
li ken ala jo ma tomo li namako. 
e jan olin. moku namako liwan.  outae mi! 
ni la mi laso. wan en tu linanpajan. outaemi! 
sina pona kin! 
mi sona taso e pilin. kule sina outa e mi. 


ni li tenpo pi suwi sin. 


a 


Q 


vl, 


N 


>> 


C= KO 


pu li pana e toki 
li pana e nasin sina 
pana œ toki pona ante 
e nasin pona la (oj 
toki mi sama o pona 
kin 

wile sina pi toki-pona 
mi o ike-ala mi 

pi ike-ala li tawa 
toki-pona sina lon mi-tu 


toki musi pi nasin tu 
tan jan Ke Tami 


toki musi ni li kepeken nasin Leko Nimi. 
nasin ni la, sina ken lukin e toki sama 
toki ante. sina ken lukin tan poka tawa 
poka. sina ken kama sona e toki tan ni. 
taso sina ken lukin e toki sama ala toki 
ante kin! sina ken lukin tan sewi tawa 
anpa. sina ken kama sona e toki ante a 
tan ni e kon ante. (sike lili - li lon anpa 
nimi anu poka nimi la, ni li pini e toki 
wan, li open e toki ante) 


seme li mi? 
tan jan Alonola 


mi la, nena ala li lon; 

taso, telo mute li lon; 

kule mi li loje jelo; 

tenpo mute la, mi utala e telo. 


jan mi li suli mute, 

li moku e kala; 

mi jo e kasi kule mute 
lon ma pi telo ala. 


kijetesantakalu o! 
tan jan Ke Tami 


waso o, 
sina tawa 
ala tawa 


Sewi? A : 

ĥ2 : 
sT 

mi wile kia 


sina waso ala 
la sinu ken ala 


“a 
Ĉ J kijetesantakalu o 
/ tan jan Ke Tami 

ma Elopa li utala 
tan jan Alonola 


ma Elopa li utala. 
mi la, ni li ike a. 
tenpo pini la, 

jan li utala. 

kipisi suli 

pi ma ni 

li moli. 


jano, 

utala li 

¡ke tawa ali, 

li ken ala pini 

e ike pi tenpo ni, 

li pali taso e moli suli. 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 

jan Eweni Wako 
jan Kapesi Pake 
jan Ke Tami 

jan Nowa 

jan Polo 


jan Alonola 
jan Ke Tami 
jan Kuwimaku 
jan Simo 

jan Tekinowi 


jan Eli 
jan Sonatan 


jan Alonola 
jan Simo 
jan Eli 

jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


It's a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can l use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 
ISSN 2752-4639 

